**Vnútorný poriadok ŠKD**

**I.Legislatíva**

1. ŠKD je legislatívne upravený §2 a §3 vyhlášky MŠ SR 306/2009 Z.z o školskom klube

detí, školskom stredisku záujmovej činnosti, centre voľného času, školskom

hospodárstve a stredisko odbornej praxe.

**II. Riadenie a organizácia ŠKD**

1. Školský klub deti (ŠKD) je zriadený ako súčasť základnej školy.
2. Za výchovno - vzdelávaciu činnosť v ŠKD je zodpovedná vedúca vychovávateľka.
3. Riaditeľ školy určuje počet oddelení podľa počtu prihlásených detí na pravidelnú dochádzku.

**III. Prevádzka ŠKD**

1. ŠKD je v prevádzke celý školský rok počas pracovných dní v týždni denne od 6,00 hod. do 7,45 hod. pred vyučovaním a od 11,40 hod. do 17,00 hod. po vyučovaní.
2. ŠKD sa riadi režimom dňa, ktorý je súčasťou vnútorného poriadku ŠKD.
3. **Ranný ŠKD:**

Ranný ŠKD je v činnosti od 6,00 hod. do začiatku vyučovania. Ranný klub môžu navštevovať všetky deti riadne prihlásené do školského klubu detí. Za ranný klub sa neplatí zvlášť poplatok, je v cene riadneho školského klubu. Dieťa prihlásené do ranného klubu môže prísť kedykoľvek v čase od 6,00 hod. - 7.35 hod. Dieťa ide priamo do určenej triedy, kde je po celý čas pod dozorom službukonajúcej vychovávateľky. Pred príchodom do klubu sa žiak prezuje, odloží si veci a aktovku do šatne. V klube sa môže žiak naraňajkovať, venovať sa voľnej záujmovej činnosti, prípadne príprave na vyučovanie.

**Poobedňajší ŠKD:**

V čase po vyučovaní preberá svoje oddelenie vychovávateľka, ktorá zodpovedá za odpočinkové, relaxačné, záujmové, rekreačné činnosti a prípravu na vyučovanie. O 16,00 hod. vychovávateľka odvedie deti do klubovne ŠKD, kde za nich do 17,00 hod. preberá zodpovednosť službukonajúca vychovávateľka.

**IV. Zaraďovanie detí do ŠKD**

1. O zaradení dieťaťa do ŠKD rozhoduje riaditeľ školy.
2. Predbežný záujem detí 2.- 4. ročníka sa aktualizuje do 30.6. príslušného školského roka.
3. Deti 1.ročníka sa do ŠKD prihlasujú predbežne pri zápise do 1. ročníka.
4. Zoznam zapísaných detí sa aktualizuje na začiatku školského roka.
5. Do ŠKD sa prednostne prijímajú deti nižších ročníkov zamestnaných rodičov.
6. Oddelenie ŠKD nemusí byť totožné s triedou.
7. Dieťa možno v priebehu školského roka prihlásiť (ak to dovoľuje kapacita ŠKD)

a odhlásiť z ŠKD písomnou žiadosťou.

**V. Výchovno - vzdelávacia činnosť**

1. ŠKD zabezpečuje pre deti, ktoré plnia povinnú školskú dochádzku na základnej škole,

záujmovú činnosť podľa plánu, zameranú na uspokojovanie a rozvíjanie ich záujmov

v čase mimo vyučovania.

2. Výchovno-vzdelávaciu činnosť ŠKD sa uskutočňuje ako pravidelná aktivita podľa

výchovného programu ŠKD. Je zameraná na činnosti oddychového, rekreačného

a záujmového charakteru a na prípravu na vyučovanie.

3.V čase určenom na prípravu na vyučovanie si deti podľa pokynov starostlivo vypracujú

úlohy a formou didaktických hier si opakujú a utvrdzujú učivo.

1. Súčasťou výchovno - vzdelávacej činnosti je aj stravovanie. Deti prichádzajú do jedálne organizovane s vychovávateľkou, slušne sa správajú a správne stolujú.

Po skončení obeda všetky deti spoločne odchádzajú z jedálne spoločne. Platbu za stravu, prihlasovanie a odhlasovanie z obedov si zabezpečujú rodičia v zmysle pokynov vedúcej školskej jedálne.

1. Rekreačné činnosti / športové a pohybové hry/ sú plánované tak, aby sa umožnilo deťom stráviť čo najviac voľného času pohybom na čerstvom vzduchu a takto prispieť k ich dobrému telesnému vývoju.
2. Pri pobyte vonku sa deti zdržiavajú tam, kde je pre nich určené miesto, kde je na nich dostatočne vidieť, nevešajú sa na plot, na zábradlie, nepoškodzujú školský majetok a pod.
3. Záujmová činnosť sa uskutočňuje po jednotlivých oddeleniach, pričom sa umožňuje

deťom účasť aj na ďalších formách záujmovej činnosti mimo ŠKD.

1. Jednotlivé zložky výchovno- vzdelávacej činnosti prispôsobuje vychovávateľka poveternostným podmienkam, momentálnej psychickej dispozície detí a pod.

**VI. Dochádzka detí do ŠKD**

1. Rozsah dennej dochádzky dieťaťa, spôsob a čas jeho odchodu domov, prípadne záujmovú činnosť mimo ŠKD je uvedená v prihláške do ŠKD. Prípadne zmeny v dochádzke o spôsobe odchodu je zákonný zástupca dieťaťa **povinný** oznámiť vychovávateľke písomne a včas.
2. Zákonný zástupca dieťaťa písomne informuje vychovávateľku, ktorým osobám možno dieťa vydať / v súlade so zákonom/, resp. pri zmene sa preukázať súdnym rozhodnutím.
3. Spôsoby odchodu dieťaťa z klubu:

• so zákonným zástupcom

• s osobou poverenou v prihláške ŠKD

• s osobou poverenou zákonným zástupcom na základe písomného vyžiadania

• samostatne / na základe písomného súhlasu rodiča/ - ak dieťa odchádza z ŠKD bez sprievodu

rodiča, právnu zodpovednosť berie na seba rodič.

1. Dochádzka detí na rannú prevádzku ŠKD je v čase od 6,00 hod. do 7,35 hod. Dieťa sa hlási u službukonajúcej vychovávateľky, ktorá zapíše jeho prítomnosť do evidencie dochádzky rannej služby. O 7,40 hod. deti odchádzajú do tried pod dohľadom službukonajúcej vychovávateľky.
2. **Zákonný zástupca dieťaťa alebo rodinný príslušník, ktorý vyzdvihuje dieťa z ŠKD je povinný prevziať si dieťa pri vchode do budovy osobne, nie prostredníctvom mobilného telefónu, či čakaním v aute pred školou.**
3. Dieťa možno v priebehu školského roka prihlásiť a odhlásiť z ŠKD spravidla 3 dni pred ukončením mesiaca, a to písomne, na predpísanom tlačive ŠKD.
4. Vychovávateľka aspoň 2 dni vopred písomne oboznamuje rodičov o činnostiach, ktoré sa konajú mimo školy, zároveň oboznamuje rodičov o zmene príchodu detí do školy z návštevy podujatia.
5. Rodič je povinný vybrať svoje dieťa z ŠKD do 17,00 hod. Opakované vyzdvihnutie dieťaťa po tomto čase bude hlásené príslušnému Úradu práce, sociálnych

vecí a rodiny.

**VII. Starostlivosť o zdravie a bezpečnosť**

1. Za bezpečnosť detí v ŠKD zodpovedá od príchodu do klubu až do odchodu z neho vychovávateľka ŠKD alebo zastupujúci pedagogický zamestnanec.
2. Ak sú vytvorené oddelenia z viacerých tried, alebo viacerých skupín, príchod detí

zabezpečuje učiteľ, ktorý má poslednú vyučovaciu hodinu.

1. Počas konania poobedňajšej činnosti v podobe krúžkov vedúci krúžkov preberajú deti od vychovávateliek do svojej zodpovednosti a po skončení / podľa písomnej dohody s rodičom dieťaťa/ uvoľnia deti domov, alebo ich osobne odovzdajú do oddelenia vychovávateľke.
2. Pri hrách a inej činnosti je vychovávateľka povinná pred samotnou činnosťou poučiť deti o bezpečnosti.
3. Pri vychádzkach, výletoch a iných podujatiach mimo objektu školy zodpovedá vychovávateľka. Z miesta konania podujatia môže byť dieťa uvoľnené len na základe písomného súhlasu rodičov.
4. Ak zistí vychovávateľka u dieťaťa nevoľnosť, zvýšenú teplotu a pod., oznámi to neodkladne rodičom. Rodič je povinný čo najskôr dieťa z ŠKD vyzdvihnúť.
5. Dieťa nesmie opustiť bez vedomia vychovávateľky oddelenie školského klubu.
6. Odporúčame, aby deti mali svoje osobné veci ( vrchné ošatenie – vetrovky, kabáty, bundy, prezuvky, topánky ) označené pre prípad neúmyselnej výmeny alebo odcudzenia.
7. Straty z uzatvorených priestorov v ŠKD vybavuje rodič v spolupráci s vychovávateľkou. Za straty, ktoré vznikli nedodržaním pokynov vychovávateliek, Vnútorného poriadku školy a Vnútorného poriadku ŠKD škola nezodpovedá.
8. Nosenie cenných a nebezpečných predmetov do ŠKD je zakázané - platia pravidlá Vnútorného poriadku školy.
9. Svoje pripomienky, návrhy alebo vyjadrenia k organizácii ŠKD a výchovno - vzdelávacej činnosti rodič predkladá písomne vedúcej ŠKD.

**VIII. Príspevok na úhradu za pobyt v ŠKD**

1. Výšku mesačného príspevku, ktorou prispieva zákonný zástupca dieťaťa na čiastočnú úhradu nákladov spojených s činnosťou ŠKD, určuje zriaďovateľ **Všeobecne záväzným nariadením o určení výšky príspevku na čiastočnú úhradu nákladov v školách a v školských zariadeniach.**
2. Príspevok v školskom klube detí sa neuhrádza za dieťa, ak jeho zákonný zástupca písomne požiada zriaďovateľa a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi.
3. Príspevok sa znižuje o 20% teda na sumu 12,00 eur pre zákonného zástupcu dieťaťa,   
   ktorý má tri a viac detí vo veku povinnej školskej dochádzky na základe jeho písomnej   
   žiadosti adresovanej riaditeľstvu školy.
4. Riaditeľka školy vydáva písomne rozhodnutie o výške príspevku určeného na   
   čiastočnú úhradu nákladov spojených s činnosťou školského klubu detí.
5. Príspevok sa platí nezávisle od času a počtu dní, ktoré dieťa strávi v ŠKD.
6. Ak rodič odhlási dieťa z ŠKD v priebehu mesiaca, nemá nárok na vrátenie poplatku.
7. Rodič je povinný platiť príspevok načas. Ak nie je príspevok uhradený do určeného dňa, bude rodič na túto skutočnosť písomne upozornený.
8. Pokiaľ zákonný zástupca dieťaťa neuhradí stanovený príspevok za pobyt dieťaťa v ŠKD a boli využité všetky primerané dostupné spôsoby na zabezpečenie úhrady rozhodne vedenie školy o vylúčení dieťaťa z ŠKD.

**IX. Výchovné opatrenia**

1. Dodržiavanie vnútorného poriadku ŠKD je záväzné pre všetky deti zapísané do ŠKD.
2. Nerešpektovanie pokynov vychovávateľky zo strany dieťaťa, agresívne správanie sa voči spolužiakom, alebo konanie, ktorým môže ohrozovať vlastnú bezpečnosť, bezpečnosť spolužiakov alebo pedagóga, môžu mať za následok vylúčenie dieťaťa z niektorých činností ŠKD, alebo úplne vylúčenie z ŠKD.
3. O vylúčení dieťaťa z ŠKD rozhodne riaditeľ školy.

**X. Režim dňa v ŠKD**

6,00 hod. – 7,40 hod. Ranný klub detí

* 1. – 13.15 hod  Hygienické návyky, obed, odpočinková činnosť  
     13.15 – 14.00 hod  Záujmová činnosť  
     14.00 – 14.55 hod  Rekreačná činnosť, pobyt vonku  
     15.00 – 15.30 hod  Olovrant, príprava na vyučovanie  
     15.30 - 17.00 hod  Individuálna činnosť

Vypracovala: Mgr. Slezáková Andrea

vedúca vychovávateľka